**AUTORIZAȚIE DE MEDIU**

**Nr.** număr **din 27.05.2016**

**(Proiect)**

**Titularul activității: S.C TERRA FELICE SRL**

**Adresa: Str. Principala, Nr. 331, Ciocmani, Judetul Salaj**

**Punct de lucru: Exploatare agregate minerale perimetrul Ciocmani Sud**

**Locația activității: Str. Extravilan, Nr. FN, Ciocmani, Judetul Salaj**

**Activitatea** se încadrează în următoarele coduri:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 0812 | Extractia pietrisului si nisipului; extractia argilei si caolinului | 22 | 1421 | Extractia pietrisului si nisipului |  |  |

**Emisă de: APM Sălaj**

**Activitatea poate fi desfășurată pe teritoriul** județului Sălaj, com. Băbeni, extravilanul loc. Ciocmani, albia majoră a râului Someș, mal stâng, Sperimetru de exploatare = 0,0080 km2

**Prezenta autorizație este valabilă 5 ani.**

**Data emiterii: 27.05.2016**

**Data expirării:** zz.ll.aaaa

**Temeiul legal**

Ca urmare a cererii adresate de S.C TERRA FELICE SRL, cu punctul de lucru din Str. Extravilan, Nr. FN, Ciocmani, Judetul Salaj, înregistrată la APM Salaj cu nr. 2752/10.05.2016, în urma analizării documentelor transmise şi a verificării, în baza HG nr. 38/2015 privind organizarea și funcționarea Ministerului Mediului, Apelor și Pădurilor, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare şi a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare,

**se emite:**

**AUTORIZAȚIA DE MEDIU**

**Pentru S.C TERRA FELICE SRL, cu punctul de lucru din Str. Extravilan, Nr. FN, Ciocmani, Judetul Salaj,**

**Documentația conține:**

* cerere nr. 2752 din 10.05.2016, privind emiterea autorizaţiei de mediu şi completări depuse prin adresa nr. 3090/25.05.2016;
* fişă de prezentare şi declaraţie, întocmită de ing. Ortelecan Ioan;
* dovada anunţării publice a solicitării de autorizare, afișată și înregistrată la sediul Comunei Băbeni cu nr. 1642/05.05.2016;
* dovadă achitare plată tarif, chitanţa nr. 12526 din data de 10.05.2016;
* copie acord de mediu nr. 2 din 21.03.2016 emis de APM Sălaj;
* notă de constatare încheiată în data de 25.04.2016, cu ocazia verificării în teren a realizării măsurilor prevăzute în acordul de mediu;
* piese desenate: plan de situaţie şi plan de încadrare în zonă, fişa perimetrului în coordonate Stereo 70, din care reiese că amplasamentul balastierei este situat în *Aria Specială de Protecție Avifaunistică – Cursul Mijlociu al Someşului ROSPA0114*:

|  |  |  |
| --- | --- | --- |
| **Nr. pct.** | **Coordonate Stereo 70** | |
| **X** | **Y** |
| 1. | 642.142 | 374.633 |
| 2. | 642.214 | 374.688 |
| 3. | 642.125 | 374.814 |
| 4. | 642.121 | 374.773 |
| 5. | 642.135 | 374.646 |

**și următoarele acte de reglementare emise de alte autorități:**

* certificat de înregistrare CUI 31485704 din data de 10.04.2013, nr. de ordine în RC: J31/134/10.04.2013;
* certificat constator eliberat în baza declaraţiei pe propria răspundere înregistrată sub nr. 8518 din 13.05.2016, de către Oficiul Registrului Comerţului de pe lângă Tribunalul Sălaj;
* aviz de gospodărire a apelor, nr. 372 din 08.12.2015, eliberat de Administraţia Naţională “Apele Române”, Administraţia Bazinală de Apă ”Someş – Tisa” Cluj – Napoca;
* acord de reabilitare emis de Comuna Băbeni, nr. 112/22.01.2016, privind acceptul utilizării drumului comunal de acces;
* permis de exploatare nr. 19031/13.04.2016, emis de ANRM Bucureşti;
* contract de comodat încheiat cu Măgurean Nicolae și Măgurean Minodora pentru teren balastieră;
* contract nr. 218 din 10.05.2016 încheiat cu S.C. Comfrig S.R.L., privind colectarea deșeurilor menajere;

**Documente emise de APM Sălaj pe procedură:**

* referat de evaluare nr. 2973/19.05.2016, întocmit la verificarea în teren;
* îndrumar nr. 70 din 25.05.2016, în urma analizării documentației și a verificării efectuate în teren;
* punct de vedere emis de Serviciul Calitatea Factorilor de Mediu, având în vedere încadrarea perimetrului de exploatare în Aria Specială de Protecție Avifaunistică – Cursul Mijlociu al Someşului ROSPA0114;
* decizia de emitere a autorizaţiei de mediu nr. 32/AM din 27.05.2016.

**Prezenta autorizație se emite cu următoarele condiții impuse:**

* **titularul autorizaţiei are obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării (inclusiv în cazul în care urmează să deruleze sau să fie supuşi unei proceduri de vânzare a pachetului majoritar de acţiuni, vânzare de active, fuziune, divizare, concesionare ori în alte situaţii care implică schimbarea titularului activităţii, precum şi în caz de dizolvare urmată de lichidare, lichidare, faliment, încetarea activităţii ) cf. OUG nr. 195/2005, aprobată cu modificări şi completări prin Legea nr. 265/2006 cu modificări şi completări ulterioare, privind protecţia mediului;**
* este interzisă desfăşurarea oricărei activităţi sau realizarea proiectului, care ar rezulta în urma modificărilor care fac obiectul notificării titularului, până la adoptarea unei decizii de către autoritatea competentă;
* obligativitatea solicitării şi obţinerii acordului de mediu pentru proiecte publice sau private sau pentru modificarea ori extinderea activităţilor existente, care pot avea impact semnificativ asupra mediului, conform OUG nr. 195/2005, aprobată cu modificări şi completări prin Legea nr. 265/2006, cu modificările şi completările ulterioare, privind protecţia mediului;
* efecuarea de lucrări de remediere a zonelor în care solul, subsolul şi ecosistemele au fost afectate;
* **titularul are obligaţia să execute şi să finalizeze lucrările de refacere a mediului în perimetrele afectate de activităţi miniere, conform prevederilor legii minelor;**
* să nu manipuleze sau depoziteze deşeuri, reziduuri sau substanţe chimice, fără asigurarea condiţiilor de evitare a poluării, directe sau indirectă a apelor de suprafaţă sau subterane şi a solului;
* să ia măsuri corespunzătoare de evitare a riscurilor de explozii, incendii, poluare accidentală a factorilor de mediu;
* să prevadă şi să realizeze măsurile care trebuie să fie luate după încetarea activităţilor şi închiderea amplasamentelor;
* să exploateze instalaţiile conform condiţiilor şi parametrilor de funcţionare prevăzuţi;
* să menţină ordinea şi curăţenia în incinta şi în zona limitrofă obiectivului;
* să supravegheze desfăşurarea procesului tehnologic, astfel încât să nu se producă fenomene de poluare;
* să nu degradeze mediul natural sau amenajat, prin depozitări necontrolate de deşeuri de orice fel;
* să asigure un sistem informaţional intern (operator - responsabil mediu - conducere) şi extern (către autorităţi) în cazul incidentelor şi poluărilor accidentale;
* să păstreze obligatoriu la punctul de lucru un exemplar al autorizaţiei de mediu şi proceselor verbale de control pe linie de mediu;
* titularul are obligaţia să anunţe autoritatea de protecţia mediului, sau, după caz celelalte autorităţi competente despre orice situaţii accidentale care pun în pericol mediul şi să acţioneze pentru refacerea acestuia;
* informarea de urgenţă a Agenţiei pentru Protecţia Mediului Sălaj şi a populaţiei din zonă în cazul unei poluări accidentale şi suportarea prejudiciilor cauzate;
* menţinerea valabilităţii/actualizarea actelor de reglementare/administrative care au stat la baza emiterii prezentei autorizaţii (contracte, convenţiile cu societăţile prestatoare de servicii, etc.) pentru asigurarea respectării legislaţiei de mediu;
* respectarea prevederilor actelor de reglementare emise de alte autorităţi;
* **solicitarea unei noi autorizaţii de mediu, cu minimum 45 de zile înainte de expirarea autorizaţiei existente.**
* raportarea anuală la A.P.M Sălaj a programului de monitorizare, cf. cap. III din prezenta autorizaţie.

**Titularul de activitate este obligat să respecte în integralitate prevederile următoarelor acte normative:**

* OUG nr. 195/2005 privind protecția mediului, aprobată prin Legea nr. 265/2006, cu modificările și completările ulterioare privind protecția mediului;
* respectarea prevederilor Legii apelor nr. 107/1996 cu modificările ulterioare;
* respectarea prevederilor Legii minelor nr. 85/2003 cu modificările şi completările ulterioare;
* respectarea prevederilor art. 37, alin. 3, din Legea minelor: “concesionarii sau adminstratorii răspund material şi financiar până la refacerea tuturor factorilor de mediu afectaţi de activitătile miniere în conformitate cu planul de refacere a mediului”;
* respectarea tehnologiei de exploatare avizate de ANRM conform Ordinului nr. 187/2002;
* solicitarea şi vizarea anuală a garanţiei financiare, cf. Ord. comun ANRM/MMSG/ME nr. 202/2.881/2.348 din 2014 și a Ord. ANRM nr. 94/2009 pentru aprobarea Instruţiunilor privind eliberarea permiselor de exploatare;
* HGR nr. 856/2002, cu modificările ulterioare – lunar, registru de evidenţă pentru producerea, stocarea provizorie, tratarea, transportul, valorificarea şi eliminarea deşeurilor;
* Legea nr. 211/2011 privind regimul de deşeurilor cu modificări şi completări ulterioare şi a altor reglementări privind regimul deşeurilor:
* să ţină o evidenţă strictă a producerii, transportului, valorificării şi eliminării deşeurilor;
* să predea deşeurile generate, pe bază de contract, unor colectori sau unor operatori autorizaţi pentru valorificare, reciclare/reutilizare, eliminare ;
* să nu amestece diferitele categorii de deşeuri periculoase sau deşeuri periculoase cu deşeuri nepericuloase;
* să separe deşeurile, în vederea valorificării sau eliminării acestora;
* transportul substanţelor periculoase utilizate la diferite operaţii, la punctele de lucru se va efectua numai cu mijloace de transport autorizate şi agreate pentru transport substanţe periculoase conform cerinţelor HG nr. 1175/2007pentru aprobarea Normelor de efectuare a activităţii de transport rutier de mărfuri periculoase în România. Mijloacele de transport trebuie să deţină licenţă de transport mărfuri şi certificat ADR, iar operatorii trebuie să fie autorizaţi din punct de vedere al protecţiei mediului pentru desfăşurarea acestui tip de activitate în conformitate cu prevederile Ord. nr. 1798/2007 cu modificările și completările ulterioare;
* autorizaţia de mediu se suspendă de către autoritatea emitentă, pentru nerespectarea prevederilor acestora, după o notificare prealabilă prin care se poate acorda un termen de cel mult 60 de zile pentru îndeplinirea obligaţiilor. Suspendarea se menţine până la eliminarea cauzelor, dar nu mai mult de 6 luni. conform art. 17 alin. (3) al OUG nr.195/2005 privind protecţia mediului, aprobată prin Legea nr. 265/2006, cu modificările şi completările ulterioare;
* OUG nr. 68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea nr. 19/2008, şi modificată prin OUG nr. 15/2009;
* OUG nr. 196/2005 cu modificările ulterioare privind declararea şi achitarea taxelor către Fondul pentru mediu, după caz.

***În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.***

**Nerespectarea prevederilor autorizației atrage după sine suspendarea și/sau anularea acesteia, după caz. Pe perioada suspendării, desfășurarea activității este interzisă.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

Lucrări de exploatare nisip şi pietriş – perimetrul Ciocmani - Sud din albia majoră a râului Someș, mal stâng. Sperimetru de exploatare = 0,0080 km2.

Accesul la perimetrul de exploatare se realizează pe un drum de exploatare balastat existent, cu lungimea de 2.125 km racordat din DN 1H la ieșirea din localitatea Surduc.

|  |  |  |  |
| --- | --- | --- | --- |
| **Cod CAEN Rev.2** | **Activitate** | **Capacitate maximă proiectată** | **UM** |
| 0812 | Exploatare nisip și pietriș | 10000,00 | Mii Metri cubi/an |

## 1. Dotări (instalații, utilaje, mijloace de transport utilizate în activitate)

* excavator – 1 buc.;
* autobasculante – 2 buc.

## 2. Materiile prime, auxiliare, combustibilii și ambalajele folosite – mod de depozitare, cantități

* agregate minerale (nisip şi pietriş) – 10 000 mc/an (din care pierderi de exploatare 500 mc);
* motorină – 8 000 l/an, fără depozitare, alimentarea mijloacelor de transport se realizează la staţiile de distribuţie carburanţi; alimentarea utilajelor de extracţie se realizează prin asigurarea retenţiei secundare cu tăvi metalice, în afara ariei naturale protejate;
* ulei motor – 500 l/an, fără depozitare; schimburile de ulei se realizează în ateliere specializate.

## 3. Utilități - apă, canalizare, energie

Alimentare cu apă: - nu se utilizează apă tehnologică pe amplasament;

Canalizare: - nu rezultă ape uzate de pe amplasament;

Energie electrică: - nu este cazul;

Energie termică: - nu este cazul.

## 4. Descrierea principalelor faze ale procesului tehnologic sau ale activității

1. **Lucrări de deschidere:**

* nu vor fi necesare lucrări de deschidere având în vedere faptul că accesul la perimetrul de exploatare se va realiza pe un drum de exploatare balastat existent, cu lungimea de 2.125 km care a deservit o exploatare prealabilă, racordat din DN 1H la ieșirea din localitatea Surduc; sunt necesare lucrări de terasamente pe o lungime de 600 m prin balastare și nivelare.

1. **Lucrări de pregătire:**

* îndepărtarea solului nisipos, care se dezvoltă pe întreaga suprafață a perimetrului. Coperta stratului de balastru are grosimea de 1,2 m; Lucrările de descopertare se vor realiza în avans faţă de lucrările de exploatare.
* va rezulta un volum total de 9500 mc sol nisipos. Materialul va fi dislocat selectiv cu excavatorul și încărcat în mijloace auto de unde va fi transportat în vederea realizării în partea de S-V a construcției de retenție – dig perimetral cu rol de protecție a viitorului iaz piscicol împotriva unor eventuale viituri ale râului Someș.

1. **Lucrări de exploatare:**

* exploatarea balastrului se va face mecanizat cu ajutorul excavatorului prin aplicarea metodei de exploatare în fâşii direcţionale cu avansarea frontului perpendicular pe direcţia fâşiei. Lăţimea fâşiei de extragere va fi de 4 m, înălțimea treptei de exploatare max. 2 m, prin excavarea sub nivelul hidrostatic; se vor contura 2 trepte de exploatare, prima de la cota terenului până la nivelul hidrostatic, iar a doua sub nivelul hidrostatic, adâncimea maximă de exploatare va fi de 4,3 m, până la cota +184 m. Materialul se va încărca în autobasculante şi se va transporta la stația de sortare existentă în aproprierea amplasamentului.

1. **Lucrări de haldare:**

* vor consta în executarea în partea de S-V a digului perimetral de contur din pământ compactat, cu taluzuri și coronament înierbate, având următoarele caracteristici: lungime 300 m, ampriză 3 m, coronament 1 m, taluz 1:1, cotă coronament +190,66 m.

**4.1.** **Poziționarea amplasamentului pe care se desfășoară activitatea, în interiorul ariilor naturale protejate**

|  |  |  |
| --- | --- | --- |
| **Tip arie** | **Cod** | **Arie protejată** |
| Sit Natura 2000 | ROSPA0114 | Cursul mijlociu al Someşului |

## 5. Produsele și subprodusele obținute

* agregate minerale brute (nisip și pietriș) – 10.000 mc/an (din care pierderi de exploatare 500 mc).

## 6. Datele referitoare la centrala termică proprie - dotare, combustibili utilizați

* Nu este cazul.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

* Nu este cazul.

## 8. Programul de funcționare

* 8-10 ore/zi, 250 zile/an.

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

**Aer**

* verificarea periodică a stării tehnice a utilajelor şi mijloacelor de transport;
* întreţinerea în bune condiţii de funcţionare a utilajelor;
* umectarea căii de acces la perimetrul de exploatare în perioadele secetoase ale anului;

**Alte surse de poluare**

* Nu este cazul.

**Apă**

* nu rezultă ape uzate tehnologice sau menajere de pe amplasament;
* respectarea prevederilor avizului de gospodărire a apelor;
* se va respecta pilierul de siguranță și zonea de protecţie a cursului de apă cf. prevederilor din Legea Apelor nr. 107/1996 cu modificările şi completările ulterioare.

**Pretratare ape pe amplasament**

* Nu este cazul.

**Tratare ape pe amplasament**

* Nu este cazul.

**Sol**

* lucrările se vor efectua strict în perimetrele propuse şi avizate, fiind interzisă afectarea altor suprafeţe;
* respectarea tehnologiei de exploatare avizate de ANRM;
* folosirea drumurilor existente, avizate şi întreţinerea acestora;
* menţinerea pe toată perioada exploatării a garanţiei financiare pentru refacerea mediului;
* alimentarea mijloacelor de transport se realizează la staţiile de distribuţie carburanţi; alimentarea utilajelor de extracţie se realizează prin asigurarea retenţiei secundare cu tăvi metalice, în afara ariei naturale protejate;
* refacerea mediului în conformitate cu Planul de refacere a mediului şi Proiectul tehnic de refacere a mediului.

**Alți factori de mediu (după caz)**

* Nu este cazul.

## 2. Alte amenajări speciale, dotări și măsuri pentru protecția mediului:

* perimetrul de exploatare se află situat în extravilanul loc. Ciocmani, com. Băbeni, distanţa fată cele mai apropiate gospodării ale populaţiei se află la peste 900 m;
* perimetrul este bornat şi inscripţionat;
* dotarea cu mijloacele şi materialele necesare în caz de poluări accidentale;
* având în vedere încadrarea perimetrului de exploatare în *aria naturală protejată de interes comunitar* ROSPA0114 – Cursul Mijlociu al Someşului declarată prin H.G. nr. 971/2011 pentru modificarea şi completarea H.G. nr. 1284/2007, titularul va respecta prevederile punctului de vedere emis de Serviciul Calitatea Factorilor de Mediu, respectiv:
* legislația în vigoare privind protecția mediului cu precădere a prevederilor OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice;
* pe parcursul derulării lucrărilor se vor lua toate măsurile necesare pentru evitarea poluării factorilor de mediu și protejarea speciilor de păsări și pești pentru care a fost declarată aria naturală protejată;
* respectarea măsurilor minime de conservare întocmite pentru ROSPA0114 Cursul Mijlociu al Someşului:

##### Măsuri necesare menţinerii stării de conservare favorabilă pentru populaţiile speciilor de păsări pentru care a fost desemnat situl:

* Menţinerea metodelor tradiţionale de cultivare a terenurilor şi evitarea monoculturilor mari.
* Limitarea şi pe cât posibil renunţarea la folosirea chimicalelor în agricultură.
* Păstrarea habitatului seminatural existent şi limitarea schimbării regimului de folosinţă al terenurilor agricole ( în general fâneţe ).
* Se va evita transformarea pajiştilor naturale în culturi agricole.
* Limitarea păşunatului excesiv/intensiv.
* Păstrarea tufărişurilor şi arborilor solitari dintre parcelele agricole sau de pe liziere.
* Păstrarea arborilor bătrâni şi scorburoşi pe malurile cursurilor de apă, în păduri şi la liziera acestora.
* Cositul se va realiza după perioadele de eclozare ale speciilor de păsări pentru care a fost desemnat situl.
* Interzicerea distrugerii/degradării cuiburilor de păsări în orice perioadă a anului.
* Interzicerea industrilaizării şi a creşterii zonelor urbane în sit.
* În perioada aprilie-iulie nu se va intra în zonele unde cuibăresc păsările.
* Nu se permite pescuitul sportiv în apropierea locurilor de cuibărit ale păsărilor oaspeţi de vară sau alocurilor de concentrare a păsărilor de pasaj.
* Este interzisă vânătoarea păsărilor acvatice pe teritoriul ariei protejate şi la mai puţin de 100 m de limiteleei.
* Interzicerea arderii/incendierii miriştilor şi a pârloagelor.
* Limitarea şi în unele cazuri interzicerea folosirii pesticidelor în sit.
* Interzicerea practicării sporturilor extreme cu autovehicule cu motor ( enduro, motocross ).
* Limitarea răspândirii speciilor inavzive.
* Interzicerea deversării/scurgerii de substanţe periculoase care ar putea afecta negativ integritatea ecosistemelor acvatice.
* La periferia ariei protejate, în punctele de acces, se vor instala panouri indicatoare care să cuprindă dateasupra rezervaţiei şi măsurile care trebuie respectate.

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

**Valori limită pentru aer în condiții de funcționare normale**

* Nu este cazul.

**Nivelul de zgomot**

Conform Ord. MS nr. 119/2014– in perioada zilei,nivelul de presiune acustică continuu echivalent ponderat A(Aeqt), nu va depăşi 55 dB şi curba de zgomot Cz50.

# **III. Monitorizarea mediului**

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor

**Monitorizarea aerului**

* Nu este cazul.

**Monitorizarea apei**

* Nu este cazul.

**Gestiunea deşeurilor:** - cf. HGR nr. 856/2002 cu modificările şi completările ulterioare - **lunar** - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

**Gestionarea substanţelor periculoase**: tipuri, consumuri, cantităţi, mod de ambalare, mod de stocare  provizorie,  tipuri, cantităţi, mod de stocare provizorie: -  **la solicitare**.

**Nivelul de zgomot**: cf. Ord. MS nr. 119/2014 - **la solicitări**.

Evidenţa lucrărilor de refacere a mediului şi a sumelor aferente, cf. garanţei financiare avizate – **anual –** de APM Sălaj şi ANRM.

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

* datele monitorizate prevăzute la punctul 1, anual până la 31 ianuarie şi la solicitări orice alte informaţii privind impactul asupra mediului;
* orice poluare accidentală sau incident care poate duce la încălcarea prevederilor autorizaţiei de mediu sau a legislaţei de mediu, în cel mai scurt timp de la producere, maxim 2 de ore.

# **IV. Modul de gospodărire a deșeurilor și a ambalajelor**

## 1. Deșeuri produse

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deșeu** | **Denumire deșeu** | **Sursă generatoare** | **Cantitate** | **UM** | **Operațiune valorificare / eliminare** | **Cod operațiune** | **Denumire operațiune** |
| 20 03 01 | deseuri municipale amestecate | rezultate de la angajati | 150,00 | Kilogram/an | Eliminare | D 1 | Depozitarea pe sol si in sol (de exemplu, depozite si altele asemenea) |
| 01 01 02 | deseuri de la excavarea minereurilor nemetalifere | sol vegetal rezultat din decoperare | 4800,00 | Metru Cub | Eliminare | D 1 | Depozitarea pe sol si in sol (de exemplu, depozite si altele asemenea) |

## 2. Deșeuri colectate

* Nu este cazul.

## 3. Deșeuri stocate temporar

* Nu este cazul.

## 4. Deșeuri tratate (valorificate/eliminate)

* Nu este cazul.

## 5. Modul de transport al deșeurilor și măsurile pentru protecția mediului

* mijloace auto ale firmei de salubritate pentru deşeurile menajere.

## 6. Monitorizarea gestiunii deșeurilor

* gestiunea deşeurilor cf. HGR nr. 856/2002 cu modificările şi completările ulterioare - lunar - registru de evidenţă pentru producerea, stocarea temporară, transportul, valorificarea şi eliminarea deşeurilor rezultate din activitate.

## 7. Ambalaje folosite

* Nu este cazul.

## 8. Modul de gospodărire a ambalajelor

* Nu este cazul.

# **V. Modul de gospodărire a substanțelor și amestecurile periculoase**

## 1. Substanțele și amestecurile periculoase folosite

* motorină – 8 000 l/an, fără depozitare, alimentarea mijloacelor de transport se realizează la staţiile de distribuţie carburanţi; alimentarea utilajelor de extracţie se realizează prin asigurarea retenţiei secundare cu tăvi metalice, în afara ariei naturale protejate;
* ulei motor – 500 l/an, fără depozitare; schimburile de ulei se realizează în ateliere specializate.

## 2. Modul de gospodărire

* + **ambalare:** butoaie metalice etanșe, V=200 l pentru motorină;
  + **transport:** cu mijloc auto autorizat, în condiţii de siguranţă pentru sănătatea populaţiei şi protecţia mediului, cu respectarea HGR nr. 1175/2007 pentru aprobarea normelor de efectuare a activităţii de transport rutier de mărfuri periculoase din România;
  + **depozitare:** motorina nu se depozitează pe amplasament; alimentarea mijloacelor de transport se realizează la staţiile de distribuţie carburanţi; alimentarea utilajelor de extracţie se realizează din butoaie metalice închise etanş prin asigurarea retenţiei secundare, în afara ariei naturale protejate**;**
  + **folosire/comercializare:** utilizare în activitate pentru utilajele de exploatare.

## 3. Modul de gospodărire a ambalajelor folosite la substanțele și amestecurile periculoase

* butoaiele metalice sunt reutilizate ca atare, în acelaşi scop.

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

* materiale absorbante şi recipiente pentru colectarea eventualelor scurgeri accidentale.

## 5. Monitorizarea gospodăririi substanțelor și preparatelor periculoase

* cf. legislaţiei din domeniu;
* evidenţa substanţelor şi preparatelor chimice periculoase utilizate în activitate;
* se vor respecta instrucţiunile din fişele tehnice de securitate (fişe cu date de securitate) la gestionarea substanţelor şi preparatelor chimice periculoase;

**VI. Programul de conformare - măsuri pentru reducerea efectelor prezente și viitoare ale activităților**

* Nu este cazul.

**VII. Datele ce vor fi raportate autorității pentru protecția mediului și periodicitatea**

* datele monitorizate conform capitolului III, punctul 2, anual şi la solicitări orice alte informaţii privind impactul asupra mediul.

**Prezenta autorizație de mediu conține 14 (patrusprezece) pagini și a fost eliberată în 3 exemplare.**

**DIRECTOR EXECUTIV,**

**Dr. Ing. Aurica GREC**

**ȘEF SERVICIU Avize, Acorduri, Autorizaţii,**

ing. Gizella Balint

**Întocmit,**

ing. Georgiana Jula